Joh 3:16 Want so lief het God die wêreld gehad, dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê.
Hierdie welbekende vers wat so maklik gebruik word om standpunte te regverdig, wat sou die betekenis daarvan eintlik wees?
Hierdie "nuwe leer" het dit slegs betrekking tot die uitdrywing van onreine geeste of steek daar baie meer daarin as wat vir ons voorgehou word?
Die leer dat Jesus gestuur was om vir ons sondes te sterwe/geoffer word, word hier deur Jesus self as 'n leuen verklaar deur die volgende gelykenis:
Daar was ‘n sekere huisheer wat ‘n wingerd geplant het; en hy het ‘n heining daarom gesit en ‘n parskuip daarin gegrawe en ‘n wagtoring gebou, en hy het dit aan landbouers verhuur en op reis gegaan. En toe die vrugtetyd nader kom, stuur hy sy diensknegte na die landbouers om sy vrugte te ontvang.